**Când luna...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când luna îşi aşterne beteala-i de lumină

Peste pământul aspru şi veşnic zbuciumat,

Când stelele se scaldă în noaptea cea senină

Şi strălucesc mai tare ca firul de smarald,

Când noaptea-mi este sfetnic în boală şi-n suspine

Privesc stelele toate.. Mă-ntreb în noapte, zi,

Când oare, Tu, Isuse, ai să te-nduri de mine,

La inima-mi plăpândă.. când oare vei veni?

Când tot ce mă-nconjoară, respiră liniştirea

Aud un susur blând.. Oare cine vorbeşte?

Ridic atuncea Doamne, spre Tine, iar privirea

Iar Duhul Tău la mine, în suflet se opreşte...

Şoptesc luceferi, stele, înveşmântate-n Slavă

Că timp mult nu mai este! Isus va reveni...

O! Taci şi mai aşteaptă, inima mea, bolnavă,

Căci vine! Vine Isus! El, Medic din vecii!

Să-ţi faci din Domnul Slavei, un sfetnic pe cărare

Şi să nu-ţi spui durerea copile, nimănui!

Căci numai Domnul Isus îţi va da vindecare

Puterea Izbăvirii e doar în Mâna Lui!

Când fraţii tăi de cruce îţi spun că n-ai credinţă

Dac-ai avea... şi astăzi. Isus te-ar vindeca...

Tu n-asculta! Căci Domnul cunoaşte-a ta fiinţă

Dar are o lucrare şi-un plan în viaţa ta!

Să nu descurajezi nicicând pe a ta cale

Chiar dacă mergi cu lacrimi şi inima ţi-e grea...

Curând vei lăsa totul.. în a durerii vale

Şi vindecat de toate, în ceruri vei umbla!